
TISZTELT KÉPVISELŐ-TESTÜLET!

A közbeszerzésekről szóló 2015. évi CXLIII. törvény (Kbt.) 42. § (1) bekezdésében foglalt előírás szerint az ajánlatkérőként eljáró szervezet, Balatonszepezd Község Önkormányzata 2026. március 16. napján elfogadta az adott évre tervezett közbeszerzéseiről az éves összesített közbeszerzési tervet. 

Ha év közben új közbeszerzési igény, vagy egyéb változás merül fel, a közbeszerzési tervet módosítani kell, megadva a módosítás indokát is. 

Tekintettel arra, hogy az önkormányzat a település közvilágításának korszerűsítését tervezi, szükségessé vált a közbeszerzési terv módosítása.

Az előterjesztés mellékletét képezi az önkormányzat 2026. évi közbeszerzési tervére vonatkozó módosított terv, melyben 1 db árubeszerzés, 0 db építési beruházás és 0 db szolgáltatás-megrendelés szerepel.

Kérem a Tisztelt Képviselő-testületet, hogy a határozati javaslatot elfogadni szíveskedjen.

	
	HATÁROZATI JAVASLAT

Balatonszepezd Község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az előterjesztés 1. sz. mellékletét képező Balatonszepezd Község Önkormányzata 2026. évi közbeszerzési tervét elfogadja.

Határidő: azonnal
Felelős: polgármester



Balatonszepezd, 2026. július 13.


  Bíró Imre
polgármester

